Kuil Seoul Munmyo naté kobongan boten dangu sasampunipun pungkasan anggènipun yasa inggih punika ing taun kaping 2 masa pamaréntahan Raja Jeongjong ing taun 1402. bibar punika dipunyasa malih ing taun 1407, taun kaping 7 Raja Taejong. Nalika masa pamaréntahan Raja Yeonsangun, kuil punika dados kandhang kéwan lan papan hiburan. Ing masa pamaréntahan salajengipun inggih punika Raja Jungjong ngonduraken malih fungsi kuil punika kados purwanipun. Nanging risak malih amargi prastwa Perang Imjin ing taun 1592. Kala punika, boten namung kuil Seoul Munmyo kemawon ingkang risak sanget, nanging kathah yasan utama ing kutha krajankados Astana Gyeongbok lan Kuil Jongmyo. Nembe wonten ing taun 1606, ing taun kaping 39 masa pamaréntahan Raja Seonjo, Munmyo lan yasan utama sanèsipun dipunrestorasi malih. Restorasi ageng dhateng arsitèktur Kuil Seoul Munmyo dipunlajengaken malih ing taun 1869, taun kaping 6 pamaréntahan Raja Gojong.